
            P R O P O Z Í C I E

42. ročníka Palárikovej Rakovej 
- národnej súťažnej prehliadky ochotníckych divadelných súborov 
s inscenáciami pôvodnej slovenskej dramatickej tvorby

usporiadanej s podporou Ministerstva kultúry Slovenskej republiky

a Žilinského samosprávneho kraja

Základná charakteristika
Palárikova Raková je najstaršia celoštátna tematická súťažná prehliadka ochotníckych divadelných súborov s inscenáciami pôvodnej slovenskej  dramatickej tvorby, s možnosťou nominácie víťaza na Scénickú žatvu v Martine v príslušnom roku 

a nomináciou víťaza na festival DIDA Pivnica (Srbsko) v nasledujúcom roku
Poslanie prehliadky
Podnecovať a motivovať ochotnícke divadelné súbory na Slovensku k inscenovaniu 
pôvodnej slovenskej dramatickej tvorby klasickej a súčasnej, dramatizácií pôvodných prozaických textov, ako aj písaniu nových pôvodných dramatických diel. 
Na základe odborného posúdenia všetkých prihlásených inscenácií vybrať a prezentovať minimálne päť najpozoruhodnejších a umelecky najvyspelejších inscenácií v súťažnej časti Palárikovej Rakovej.

Prostredníctvom vystúpení divadelných amatérskych súborov v rámci Palárikovej Rakovej

pestovať národné povedomie, lásku k rodnému jazyku a úctu ku klasickým i súčasným   dielam slovenských autorov.

V rámci vzdelávacieho programu prehliadky realizovať tvorivé divadelné dielne 
a odborné semináre s cieľom  zvyšovať umeleckú úroveň ochotníckeho divadla.

Z dôvodu obohatenia dramaturgie a programovej skladby prehliadky zabezpečovať každoročne pohostinné predstavenia ďalších divadelných amatérskych a profesionálnych kolektívov a účasť krajanského divadelného amatérskeho súboru – víťaza festivalu DIDA Pivnica (Srbsko), príp. ďalších krajanských súborov podľa možností.
V rámci sprievodného programu prehliadky pravidelne realizovať výstavy venované spomienke na J. Palárika, s tematikou festivalu a divadla – ochotníckeho i profesionálneho, ako aj výstavy prezentujúce tvorbu kysuckých umelcov. 

Pravidelne uvádzať na prehliadke v Rakovej i v Čadci divadelné  predstavenia pre  deti

a mládež  s cieľom pestovať v mladom  divákovi  potrebu  prijímania a rozvíjania  duchovných umeleckých hodnôt.

Vyhlasovatelia a hlavní organizátori
Kysucké kultúrne stredisko v Čadci
Obec Raková a Mesto Čadca
Žilinský samosprávny kraj
Spoluusporiadatelia
Mestské  kultúrne  stredisko - Dom kultúry Čadca
Organizácia pre kultúru a verejné služby Raková
Úrad pre Slovákov žijúcich v zahraničí Bratislava

Kysucká kultúrna nadácia Bratislava

Národné osvetové centrum Bratislava
Spolupráca 
Kysucká knižnica Čadca

Materské, základné, stredné, a umelecké školy v regióne
a ďalšie subjekty
Termín

21.–26. apríl 2009
Miesto

Dom kultúry v Čadci
Kultúrny dom Jána Palárika v Rakovej
obce regiónu
Program prehliadky
l. súťažná časť 

A/ súťažné vystúpenia kolektívov -
päť divadelných ochotníckych súborov
B/ súťažné vystúpenia jednotlivcov 

divadlo jedného herca (monodráma, divadelný monológ)

2. pohostinné predstavenia 

prezentácia hosťujúcich amatérskych a profesionálnych

divadiel zo Slovenska, 

prezentácia víťaza festivalu DIDA Pivnica 2008
3. vzdelávacia časť    
hodnotiace semináre súťažných predstavení
4. výstavy
Dom kultúry Čadca, 

 KD Jána Palárika Raková,
Kysucká knižnica Čadca
5. sprievodné podujatia

Podmienky účasti
Do súťažnej časti 42. Palárikovej Rakovej sa môžu prihlásiť všetky divadelné amatérske súbory dospelých bez rozdielu kategórií, ktoré:

1. Naštudujú  dramatický  text  slovenského  klasického alebo súčasného autora, resp. dramatizáciu pôvodného diela a vo svojej inscenácii uplatňujú princíp hereckého interpretačného divadla.
2. Zašlú prihlášku, 6 fotografií a videozáznam, resp. DVD z predstavenia 
v termíne  do   2 3.   m a r c a   2 0 0 9
na adresu:  Kysucké kultúrne stredisko, Ul. Moyzesova 1770,  022 01 Čadca.
Organizátori opätovne vyhlasujú v rámci 42. ročníka Palárikovej Rakovej 
kategóriu divadla jedného herca. Pre záujemcov o účasť v tejto kategórii 
platia tie isté podmienky ako pre kolektívy.
Do súťažnej časti nemožno zaradiť inscenáciu zúčastnenú, resp. ocenenú na vrcholnej prehliadke Scénická žatva v Martine v predchádzajúcich rokoch.

Výber prihlásených inscenácií a jednotlivcov sa uskutoční odbornou výberovou komisiou na základe jednotlivých audiovizuálnych záznamov. V prípade potreby sa výber uskutoční priamou účasťou členov výberovej komisie na predstavení.
Odbornú výberovú komisiu menuje riaditeľka Kysuckého kultúrneho strediska v Čadci 
na návrh Prípravného výboru 42. Palárikovej Rakovej.

Hodnotenie
Súťažné predstavenia  hodnotí odborná  porota zložená z odborníkov, ktorú menuje
riaditeľka Kysuckého kultúrneho strediska v Čadci na návrh prípravného výboru 

42. Palárikovej Rakovej
Ocenenia
Na návrh odbornej poroty udelia organizátori prehliadky bez rozdielu kategórií
nasledovné kolektívne a individuálne ceny:
Kolektívne ceny 
l. miesto  -  diplom a zlatá medaila J. Palárika, 
finančná cena  15 000 Sk – udelí Obec Raková
 nominácia na Scénickú žatvu 2009 v Martine
 a divadelný festival DIDA Pivnica 2010, Srbsko
2.miesto  -  diplom a strieborná medaila J. Palárika, 
finančná cena 12 000 Sk
 – udelí Mesto Čadca
3.miesto  -  diplom a bronzová medaila J. Palárika, 
finančná cena 8 000 Sk

- udelí Kysucké kultúrne stredisko v Čadci 

Finančné ceny pre kolektívy poukážu organizátori  po skončení prehliadky na účet zriaďovateľa súboru, prípadne na účet súboru, ak má vlastné konto v peňažnom ústave.

Tri – štyri individuálne ceny  - udelí starosta obce Raková (1), primátor mesta Čadca (1) a Kysucké kultúrne stredisko v Čadci (1-2)
Diplom, strieborná medaila J. Palárika a finančná cena 3 000 Sk
-  za ženský herecký výkon

-  za mužský herecký výkon

-  za réžiu, scénické spracovanie, hudobné spracovanie, 
resp. za iný výnimočný prínos inscenácie
Hlavná cena v kategórii divadlo jedného herca – udelí KKS v Čadci
Diplom, zlatá medaila J. Palárika a finančná cena 4 000 Sk

Cena Kysuckej kultúrnej nadácie Bratislava 

na návrh poroty mladého diváka
finančná cena 8 000 Sk
Finančné zabezpečenie
Náklady spojené s organizáciou, priebehom a propagáciou prehliadky hradia hlavní organizátori. Na financovaní sa podieľajú  finančnou, materiálnou, resp. inou  formou spoluorganizátori  a sponzori festivalu.
Zúčastnené súťažné súbory a jednotlivci si hradia: prepravné a cestovné (v prípade získania grantu MK SR uhradí KKS v Čadci súborom časť sumy za prepravu ).
KKS Čadca hradí pozvaným súťažiacim súborom a jednotlivcom: ubytovanie, stravné. Účastníci majú voľný vstup na predstavenia festivalu a ďalšie sprievodné podujatia.
Informácie:

Kysucké kultúrne stredisko Čadca

Tel./fax: 041/433 12 50
e-mail: osvetaca@stonline.sk 
www.kultura.e-kysuce.sk 
